กลุ่มถ่านหินบวกแรงยกแผง รับอานิสงส์ราคาถ่านหินนิวไฮในรอบ 4 ปี
กลุ่มถ่านหินบวกแรงยกแผง รับอานิสงส์ราคาถ่านหินนิวไฮในรอบ 4 ปี โดย ล่าสุด เวลา 11.13 น. BANPU ราคาอยู่ที่ 19.30 บ. บวก 1.00 บ.หรือ 5.46% สูงสุดที่ 19.30 บ. ต่ำสุดที่ 18.60 บ. ด้วยมูลค่าซื้อขาย 1.48 พันลบ., LANNA ราคาอยู่ที่ 13.10 บ. บวก 0.30 บ.หรือ 2.34% สูงสุดที่ 13.10 บ. ต่ำสุดที่ 12.90 บ. ด้วยมูลค่าซื้อขาย 6.47 ลบ. และ EARTH อยู่ที่ 4.76 บ. บวก 0.16 บ. หรือ 3.48% สูงสุดที่ 4.82 บ. ต่ำสุดที่ 4.58 บ. ด้วยมูลค่าซื้อขาย 155.61 ลบ.
1 พ.ย. 2559

ผู้สื่อข่าวรายงานว่าราคาหุ้นบริษัท บ้านปู จำกัด (มหาชน) หรือ BANPU ล่าสุด ณ เวลา 11.13 น. อยู่ที่ 19.30 บาท บวก 1.00 บาท หรือ 5.46% สูงสุดที่ 19.30 บาท ต่ำสุดที่ 18.60 บาท ด้วยมูลค่าซื้อขาย 1.48 พันล้านบาท และบริษัท ลานนารีซอร์สเซส จำกัด (มหาชน) หรือ LANNA อยู่ที่ 13.10บาท บวก 0.30 บาท หรือ 2.34% สูงสุดที่ 13.10 บาท ต่ำสุดที่ 12.90 บาท ด้วยมูลค่าซื้อขาย 6.47 ล้านบาท ขณะที่บริษัท เอ็นเนอร์ยี่ เอิร์ธ จำกัด (มหาชน) หรือ EARTH อยู่ที่ 4.76 บาท บวก 0.16 บาท หรือ 3.48% สูงสุดที่ 4.82 บาท ต่ำสุดที่ 4.58 บาท ด้วยมูลค่าซื้อขาย 155.61 ล้านบาท โดยดัชนีตลาดหุ้นไทยโดยรวมบวก 0.47%
โดย บล.คันทรี่ กรุ๊ป ระบุในบทวิเคราะห์ว่า ราคาถ่านหิน (Newcastle) แข็งแกร่งมาก ล่าสุดปรับตัวเพิ่มขึ้นอีก 4.7% จากวันก่อนหน้ามาปิดที่ 108.6 เหรียญสหรัฐ/ตัน สูงสุดในรอบ 4 ปี สร้าง Sentimemt บวกต่อ BANPU และ LANNA
ด้าน บล.โกลเบล็ก ระบุว่า ประเด็นบวกของ BANPU จากราคาถ่านหินที่ปรับขึ้น ขณะที่เกิดเหตุแก๊สระเบิดถล่มเหมืองถ่านหินแห่งหนึ่งทางตะวันตกเฉียงใต้ของจีนเมื่อวานนี้ ทำให้คนงานเสียชีวิตและสูญหายจำนวนมาก โดยเห็นว่าทางการจีนพยายามปรับลดอุปทานถ่านหินในประเทศจากปัญหาด้านสิ่งแวดล้อมและปัญหาด้านความปลอดภัย ส่งผลให้จีนมีแนวโน้มนำเข้าถ่านหิน เพื่อไปผลิตไฟฟ้าและใช้ในอุตสาหกรรมเพิ่มขึ้น หากทางการจีนทยอยปิดเหมืองถ่านหินที่ไม่ได้มาตรฐานเพิ่มเติม ซึ่งคาดว่าจะส่งผลบวกต่อ BANPU ในด้านราคาขายถ่านหินที่ปรับตัวขึ้น โดยราคาถ่านหินขึ้นทำระดับสูงสุดในรอบ 4 ปี ล่าสุดอยู่ที่ 108.6 เหรียญสหรัฐ/ตัน
               
 